Joost se dringende versoek om boek te keer vandag in hofJoost van der Westhuizen. Die hooggeregshof in Pretoria sal na verwagting Woensdag ŉ aansoek deur die oud-Springbok Joost van der Westhuizen aanhoor om die vrystelling van ŉ boek wat glo “alles vertel” oor sy huwelik met Amor Vittone, te verbied. Die dringende aansoek sou Dinsdag in die hof aangehoor word, maar het na Woensdag oorgestaan omdat die hofrol vol was. Die boek met die voorlopige titel Joost en Amor – agter die skerms is geskryf deur die vermaakjoernalis Gavin Prins, wat ook die adjunkredakteur van die Heat-tydskrif is. Die boek is geskeduleer om in Oktober te verskyn. Lees ook: Joost-boek: Verhoor staan oor Joost wil biografie keer